L-itwal u l-iktar pont tal- cable fid-dinja għadu kif infetaħ fiċ-Ċina wara seba' snin ta' ħidma kontinwa. Il-pont Jiaxing-Shaoxing, li jinsab fuq il-baħar jinfirex għal għaxar kilometri (6.2 mili) mill-Bajja Hangzhou sa Shaoxing. Prinċiparjament, il-pont jinsab appoġġjat bejn żewġ torrijiet, f'għoli ta' 745 pied u l-wisa' tiegħu hi ta' 2,560 pied. Hu fih sitt mogħdijiet għat-traffiku u ġie inawgurat fit-28 ta' Mejju li għadda. Minkejja li hu tal- cable , hu disinjat għal vetturi li jsuqu b'aktar minn 60 mil fis-siegħa. Nies bil-mixi, muturi u karozzi li jsuqu b'inqas minn 45 mil fis-siegħa ma jitħallewx jgħaddu minn fuqu. Meta wieħed iħares lejn il-pont, jaħseb li hu suspension bridge iżda l-binja tiegħu hi differenti. Qabel ma ċ-Ċina bniet dan il-pont f'Jiaxing-Shaoxing, kellha diġà tliet pontijiet oħra fost l-akbar għaxra, magħmulin mill- cable , fid-dinja. L-ikbar wieħed kien ir- Russky Bridge , fi Vladivostok, fir-Russja, waqt li s-Sutong Bridge f'Suzhou, iċ-Ċina, fit-tieni post.
Iċ-Ċina bl-ikbar pont fid-dinja